செ. இளவழகி

செ. இளவழகி (S. Ilavazhaki) (பிறப்பு:1984) இந்திய கேரம் வீராங்கனை ஆவார். இவர் உலக கேரம் போட்டிகளில் இருமுறை வெற்றி பெற்றுள்ளார்.

பிறப்பு 
1984 ஆம் ஆண்டில் சென்னை, வியாசர்பாடியில் இளவழகி பிறந்தார். இவரின் தந்தை எ. இருதயராசு ஆட்டோரிக்‌ஷா ஓட்டுநர் ஆவார். இவரின் தாய் செல்வி இல்லத்தரசி. இவருக்கு இரு  இளைய சகோதரிகள் உள்ளனர்.

தொழில் வாழ்க்கை 
இளவழகி திருவள்ளுவர் மாவட்ட கேரம் சங்கத்தின் உறுப்பினராக உள்ளார். மேலும் இந்தியா சார்பாக ஆசிய போட்டிகளிலும் , சர்வதேச  கேரம் போட்டிகளிலும் விளையாடி வருகிறார்.  2008 ஆம் ஆண்டில் சென்னையில் நடைபெற்ற தேசிய அளவிலான கேரம் போட்டியில் முன்னாள் வாகையாளர் ராசுமி குமாரியினை வீழ்த்தி பட்டம் வென்றார்.

அதே ஆண்டில் நடைபெற்ற உலக கேரம் போட்டியின் அரையிறுதிப் போட்டியில் ராசுமி குமாரியினை வீழ்த்தினார். பின் இறுதிப் போட்டியில் பி. நிர்மலா என்பவரை 25-11, 25-11 எனும் கணக்கில் வீழ்த்தி பட்டம் பெற்றார்.  இந்தப் போட்டிக்கு முன்னாள் இந்திய ரிசர்வ் வங்கி அலுவலர் கே. விஜ்யல் என்பவர் இவருக்கு பொருளாதார உதவிகளைச் செய்தார். 2012 ஆம் ஆணடில் நடைபெற்ற உலக கேரம் போட்டியில் ராசுமி குமாரியிடம் தோல்வியுற்று இரண்டாமிடம் பெற்றார். பின் இரட்டையர் பிரிவில் ராசுமி குமாரியுடன் இணைந்து பட்டம் பெற்றார்.

சான்றுகள்

புற இணைப்புகள் 
 Indiaenews 
 எப்போதும் பெண்

வாழும் நபர்கள்
தமிழக விளையாட்டு வீரர்கள்
1984 பிறப்புகள்
தமிழ்நாட்டு விளையாட்டு வீராங்கனைகள்